CELEX: 62016TN0669
Language: lv
Date: 2016-09-21 00:00:00
Title: Lieta T-669/16 P: Apelācijas sūdzība, ko par Civildienesta tiesas 2016. gada 21. jūlija spriedumu lietā F-82/15 De Nicola/EIB 2016. gada 21. septembrī iesniedza Carlo De Nicola

7.11.2016   
            
            
               LV
            
            
               Eiropas Savienības Oficiālais Vēstnesis
            
            
               C 410/25
            
         Apelācijas sūdzība, ko par Civildienesta tiesas 2016. gada 21. jūlija spriedumu lietā F-82/15 De Nicola/EIB 2016. gada 21. septembrī iesniedza Carlo De Nicola
   
   (Lieta T-669/16 P)
   (2016/C 410/36)
   Tiesvedības valoda – itāļu
   
      Lietas dalībnieki
   
   
      Apelācijas sūdzības iesniedzējs: Carlo De Nicola (Strassen, Luksemburga) (pārstāvis – G. Ferabecoli, advokāts)
   
      Otra lietas dalībniece: Eiropas Investīciju banka
   
      Apelācijas sūdzības iesniedzēja prasījumi:
   
   
               —
            
            
               apmierināt apelācijas sūdzību un, daļēji grozot pārsūdzēto spriedumu, atcelt rezolutīvās daļas 2. punktu, kā arī minētā sprieduma 12., 13., 24., 55.-57., 123.-135. un 157.-165. punktu;
            
         
               —
            
            
               rezultātā piespriest atbildētājai atlīdzināt Dr. C. De Nicola zaudējumus, kas tam nodarīti, kā prasīts pieteikumā par lietas ierosināšanu.
            
         
      Pamati un galvenie argumenti
   
   Ar šo apelācijas sūdzību apelācijas sūdzības iesniedzējs vēršas pret Civildienesta tiesas 2016. gada 21. jūlija spriedumu, ar ko ir noraidīta apelācijas sūdzības iesniedzēja prasība, pirmkārt, atcelt 2014. gada 4. decembra lēmumu, ar kuru atbildētāja ir atteikusies atlīdzināt atsevišķus medicīniskos izdevumus, un, otrkārt, piespriest atbildētājai un Eiropas Savienībai atlīdzināt viņam zaudējumus, kas tam esot nodarīti.
   Apelācijas sūdzības pamatojumam apelācijas sūdzības iesniedzējs iebilst pret pārsūdzētajā spriedumā ietvertajiem secinājumiem attiecībā uz lāzerterapijas zinātnisko spēku.
   Tāpat apelācijas sūdzības iesniedzējs apgalvo, ka šajā lietā ir izpildīti nosacījumi gan mantiskā, gan morālā kaitējuma atlīdzināšanai.